Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Asimwas, 14 Fuṛaṛ 2020 15:12 Ɣran-t : 0 n tikkal\nDeg wawal-nnes i lmend n usfugel n umulli wis 60 n warramen iɣwawanen ifṛansiyen deg Reggan, taneɣlaft tenna-d dakken yettunefk wazal i yimeɛdaṛ yellan d tiɣtas n warramen-a s udhal s tekfiwin tidrimanin d tduli tanmettit.\nTekcef-d daɣ dakken atan yettili-d wuddun amakki n teɣtas n warramen-a deg wakk timnaḍin n wakal aɣelanw.\nDeg wayen yerzan tikfi n temsetlelt i yimeɛdaṛ, gar-asen tiɣtas n warramen iɣwawanen, tenna-d tneɣlaft dakken ttwamṛent tesmiklin n twilayin yemmuzzgen deg waya akken ad ceggrent aktamur n timmeɛdeṛt n yimdanen-a akken ad asen-rnun tikfi-nsen yernu ad taweḍ ɣer 10.000 n yidinaṛen ma yella timmeɛdeṛt-a tedda d tewtilin n tanaḍt yeqqnen ɣer waya.\nDeg wayen yerzan isenfaren yettwawehhan i taggayin tuṛhifin, tesfaydi-d twilayt n Udrar seg 850 n yisenfaren deg ukatar n umetwi n usmad amecṭuḥ, am wakken d-tesfaydi, daɣ, seg 50 n yisenfaren niḍen yerzan takerrazt i lfayda n wid ixuṣṣen deg tɣiwant n Reggan d 6 n yisenfaren yerzan irmuden n tnafut tamatut.\nTeckef-d tneɣlaft, deg temsalt-a, dakken aɣlif-nnes yettmahal, s umyalel d yiduba idiganen i lmend n udhal n taggayin tuṛhifin d yimeɛdaṛ akken ad ttekkin deg tigawt n usnegmu.\nLast modified on Asamas, 16 Fuṛaṛ 2020 14:37\narramen iɣwawanen deg Unẓul\nYeffeɣ-d ass n : Asimwas, 14 Fuṛaṛ 2020 15:12 Taggayt : TIMETTI Ɣran-t : 0 n tikkal Bḍu